Kvam kirke (Nord-Fron)

Kvam kirke (Kvam kyrkje) er en korskirke på Kvam i Nord-Fron kommune i Innlandet. Den er bygget i 1952. Arkitekt var Magnus Poulsson og Arve Hagen stod for utsmykking.

Byggverket er i tre (laftet tømmer) og har 450 sitteplasser. Kirken har kirkegård med en minnelund over britiske soldater som falt under kampene på stedet i 1940.


mini|left|På kirkegården er det bevart noen eldre gravminner med akantusmotiv skåret i kleberstein.  

 Den gamle kirken 
Kirken er bygget på stedet hvor det stod en gammel kirke, bygget i 1776. Dette var også en korskirke i tømmer, med plass til 300 personer. Denne kirken ble ødelagt fredag den 26. april 1940 under kampene mellom tyske og britiske soldater. Kirken og et hundretalls hus ble skutt i brann. Det eneste som er igjen etter den gamle kirken, er en liten kirkeklokke, spiret og en dør. Oppbygging av ny kirke tok til i 1945, men det skulle ta 12 år før man kunne høre kirkeklokkene ringe i Kvam.

Enda tidligere gikk kvamværene til Kvam stavkirke, hvilket var en stavkirke beliggende på garden Vik, inntil 1775, da gav kongen tillatelse til å bygge den nye kirke på Røssumvollen.

Kirken fra 1776 hadde et krusifiks skåret av Kristen Listad.

 Referanser 

 Kilder 



 Se også 
 Kvam stavkirke
 Kampene ved Kvam

 Eksterne lenker 

 Nord-Fron kirkelige fellesråd

 Wilse tok bilde av den forrige kirken

Kategori:Kirker i Nord-Fron
Kategori:Kirker i Nord-Gudbrandsdal prosti
Kategori:Kulturminner i Nord-Fron
Kategori:Norske kirker fra 1952
Kategori:Magnus Poulsson
Kategori:Korskirker i Norge
Kategori:Kirkebranner i Norge